title: 2011/316/KĀDP: Politikas un drošības komitejas Lēmums ES RPM Rafa/1/2011 ( 2011. gada 27. maijs ) par Eiropas Savienības Robežu palīdzības misijas Rafas šķērsošanas punktā vadītāja pilnvaru termiņa pagarināšanu

text:
               28.5.2011

               LV

               Eiropas Savienības Oficiālais Vēstnesis

               L 142/63

         POLITIKAS UN DROŠĪBAS KOMITEJAS LĒMUMS ES RPM RAFA/1/2011
   (2011. gada 27. maijs)
   par Eiropas Savienības Robežu palīdzības misijas Rafas šķērsošanas punktā vadītāja pilnvaru termiņa pagarināšanu
   (2011/316/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Vienoto rīcību 2005/889/KĀDP (2005. gada 25. novembris) par Eiropas Savienības Robežu palīdzības misijas izveidi Rafas šķērsošanas punktā (ES RPM Rafa) (1) un jo īpaši tās 10. panta 1. punktu,
   tā kā:

               (1)

               Saskaņā ar Vienotās rīcības 2005/889/KĀDP 10. panta 1. punktu Padome pilnvaroja Politikas un drošības komiteju (PDK) saskaņā ar Līguma 38. pantu pieņemt attiecīgus lēmumus ES RPM Rafa misijas politiskai kontrolei un stratēģiskai vadībai, tostarp pieņemt lēmumu par misijas vadītāja iecelšanu.

               (2)

               Pēc Ģenerālsekretāra/Augstā pārstāvja priekšlikuma PDK ar Lēmumu EU BAM Rafah/1/2008 (2)2008. gada 11. novembrī ES RPM Rafa misijas vadītāja amatā iecēla Alain FAUGERAS kungu.

               (3)

               Savienības Augstā pārstāve ārlietās un drošības politikas jautājumos 2011. gada 13. maijā ierosināja PDK pagarināt Alain FAUGERAS kunga kā ES RPM Rafa misijas vadītāja pilnvaras līdz 2011. gada 31. decembrim,

         IR PIEŅĒMUSI ŠO LĒMUMU.
   1. pants
   Ar šo Alain FAUGERAS kunga kā Eiropas Savienības Robežu palīdzības misijas Rafas šķērsošanas punktā (ES RPM Rafa) vadītāja pilnvaru termiņš ir pagarināts no 2011. gada 25. maija līdz 2011. gada 31. decembrim.
   2. pants
   Šis lēmums stājas spēkā tā pieņemšanas dienā.

      Briselē, 2011. gada 27. maijā

            Politikas un drošības komitejas vārdā –

            priekšsēdētājs

         O. SKOOG

      (1)  OV L 327, 14.12.2005., 28. lpp.

      (2)  OV L 306, 15.11.2008., 99. lpp.


title: 2007/478/EK: Komisijas Lēmums ( 2007. gada 25. jūnijs ) par to Īrijas pasākumu saderību ar Kopienas tiesībām, kuri pieņemti saskaņā ar 3.a panta 1. punktu Padomes Direktīvā 89/552/EEK par dažu tādu televīzijas raidījumu veidošanas un apraides noteikumu koordinēšanu, kas ietverti dalībvalstu normatīvajos un administratīvajos aktos

text:
               10.7.2007

               LV

               Eiropas Savienības Oficiālais Vēstnesis

               L 180/17

      KOMISIJAS LĒMUMS

   (2007. gada 25. jūnijs)
   par to Īrijas pasākumu saderību ar Kopienas tiesībām, kuri pieņemti saskaņā ar 3.a panta 1. punktu Padomes Direktīvā 89/552/EEK par dažu tādu televīzijas raidījumu veidošanas un apraides noteikumu koordinēšanu, kas ietverti dalībvalstu normatīvajos un administratīvajos aktos
   (2007/478/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes Direktīvu 89/552/EEK par dažu tādu televīzijas raidījumu veidošanas un apraides noteikumu koordinēšanu, kas ietverti dalībvalstu normatīvajos un administratīvajos aktos (1), un jo īpaši tās 3.a panta 2. punktu,
   ņemot vērā saskaņā ar Direktīvas 89/552/EEK 23.a pantu izveidotās komitejas atzinumu,
   tā kā:

               (1)

               Ar 2002. gada 7. novembra vēstuli Īrija ir paziņojusi Komisijai par pasākumiem, ko tā gatavojas pieņemt saskaņā ar Direktīvas 89/552/EEK 3.a panta 1. punktu.

               (2)

               Komisija trīs mēnešos pēc šā paziņojuma ir pārbaudījusi pasākumu saderību ar Kopienas tiesībām, pievēršot īpašu uzmanību pasākumu proporcionalitātei un valsts apspriežu procedūras pārredzamībai.

               (3)

               Pārbaudot pasākumu saderību, Komisija ir ņēmusi vērā par Īrijas mediju jomu pieejamos datus.

               (4)

               Īrijas pasākumos iekļautais to notikumu saraksts, kurus šī dalībvalsts uzskata par īpaši svarīgiem sabiedrībai, ir sastādīts skaidri un pārredzami, un Īrijā šajā sakarā ir notikušas plašas apspriedes.

               (5)

               Komisija ir pārliecinājusies, ka Īrijas pasākumos uzskaitītie notikumi atbilst vismaz diviem no kritērijiem, ko uzskata par drošām pazīmēm, kas apliecina, ka notikumi ir svarīgi sabiedrībai: i) notikumam dalībvalstī ir īpaša vispārēja rezonanse, tas interesē plašu sabiedrību, nevis tikai to iedzīvotāju daļu, kas parasti interesējas par attiecīgo sporta veidu vai darbību; ii) notikumam piemīt izteikta kultūras vērtība, kas ir vispārēji atzīta dalībvalsts iedzīvotāju vidū, jo īpaši tādēļ, ka tas stiprina kultūras identitāti; iii) attiecīgajā notikumā, kas norisinās starptautisku sacensību vai turnīra kontekstā, piedalās valsts izlase; iv) notikumu parasti translē brīvi pieejama televīzija, un tas piesaista plašu televīzijas skatītāju loku.

               (6)

               Daudzi no Īrijas pasākumos uzskaitītajiem notikumiem, ieskaitot vasaras Olimpiskās spēles, kā arī Pasaules futbola kausa izcīņas un Eiropas futbola čempionāta spēles, kurās piedalās Īrijas valsts izlase, un šo turnīru atklāšanas, pusfināla un fināla spēles, pieder pie notikumiem, ko tradicionāli uzskata par sabiedrībai īpaši svarīgiem, kā skaidri norādīts Direktīvas 97/36/EK 18. apsvērumā. Šiem notikumiem Īrijā ir īpaša vispārēja rezonanse, jo tie ir īpaši populāri plašā sabiedrībā, nevis tikai tajā iedzīvotāju daļā, kas parasti interesējas par sporta notikumiem. Turklāt Pasaules futbola kausa izcīņas un Eiropas futbola čempionāta spēlēm, kurās piedalās Īrijas izlase, piemīt izteikta kultūras vērtība, kas ir vispārēji atzīta Īrijas iedzīvotāju vidū, jo tie stiprina īru kultūras identitāti. Šīs spēles vieno visu sabiedrību, palīdzot radīt nacionālās identitātes izjūtu, turklāt tās ir īru nacionālā lepnuma avots.

               (7)

               Eiropas futbola čempionāta un FIFA Pasaules futbola kausa izcīņas atlases spēlēm, kurās piedalās Īrijas izlase un kuras notiek pašu mājās un ārvalstīs, Īrijā ir īpaša vispārēja rezonanse, jo tām seko plaša sabiedrība, nevis tikai tā iedzīvotāju daļa, kas parasti interesējas par šo sporta veidu.

               (8)

               Gēļu futbols un hērlings ir tikai Īrijai raksturīgi sporta veidi. Tāpēc Visas Īrijas grāfistu futbola un hērlinga sacensību fināla spēlēm pieaugušo konkurencē ir izteikta kultūras vērtība, kas ir vispārēji atzīta Īrijas iedzīvotāju vidū, jo tās stiprina nacionālo kultūras identitāti.

               (9)

               Regbiju organizēti spēlē visā Īrijā. Tāpēc Īrijas spēlēm Sešu nāciju čempionātā un Pasaules regbija kausa izcīņā Īrijas sabiedrībā ir īpaša vispārēja rezonanse. Pasaules regbija kausa izcīņa ir svarīgs starptautisks turnīrs, kurā piedalās Īrijas valsts izlase, tādēļ tas iespaido īru nacionālo identitāti.

               (10)

               Uzskaitītajiem zirgu skriešanās un jāšanas sporta notikumiem Īrijā ir īpaša vispārēja rezonanse, ņemot vērā, ka visos Īrijas lauku apgabalos zirgkopībai ir ļoti svarīga nozīme. Īrijā svarīgākie zirgu sporta notikumi ir Īrijas Lielās nacionālāszirgu skriešanās sacensības un Īrijas dērbijs. Ņemot vērā, ka zirgu skriešanās sacensības ievērojami ietekmē tūrisma nozari un Īrijas starptautisko atpazīstamību, šiem notikumiem ir izteikta kultūras vērtība, kas ir vispārēji atzīta Īrijas iedzīvotāju vidū, jo tie stiprina nacionālo kultūras identitāti. Izteikta kultūras vērtība ir arī Nāciju kausa izcīņai Dublinas Zirgu šovā, jo ar to tiek popularizēta Īrijas konkūra disciplīna, turklāt kausa izcīņa piesaista pasaules spēcīgākās konkūra komandas.

               (11)

               Uzskaitītos notikumus parasti translē brīvi pieejama televīzija, un tie piesaista plašu televīzijas skatītāju loku.

               (12)

               Īrijas pasākumi šķiet pietiekami proporcionāli, lai attaisnotu atkāpšanos no EK līgumā noteiktās pakalpojumu sniegšanas brīvības, pamatojoties uz sabiedrības interešu prioritāti, proti, lai nodrošinātu plašas sabiedrības piekļuvi pārraidēm, kas atspoguļo sabiedrībai īpaši svarīgus notikumus.

               (13)

               Īrijas pasākumi ir saderīgi ar EK konkurences noteikumiem, jo tiesīgās raidorganizācijas, kam atļauts translēt uzskaitītos notikumus, ir noteiktas, pamatojoties uz objektīviem kritērijiem, kas cīņā par šo notikumu pārraides tiesību iegūšanu pieļauj gan faktisku, gan potenciālu konkurenci. Turklāt uzskaitīto notikumu skaits nav tik neproporcionāls, lai radītu patērētājiem brīvi pieejamas televīzijas un maksas televīzijas tirgus konkurences traucējumus.

               (14)

               pēc tam, kad Komisija par Īrijas pasākumiem bija paziņojusi pārējām dalībvalstīm, un pēc apspriedēm ar komiteju, kas izveidota saskaņā ar Direktīvas 89/552/EEK 23.a pantu, izglītības un kultūras ģenerāldirektors ar 2003. gada 10. februāra vēstuli ir informējis Īriju, ka Eiropas Komisija negatavojas iebilst pret paziņotajiem pasākumiem.

               (15)

               Īrijas pasākumi ir pieņemti 2003. gada 13. martā.

               (16)

               Īrijas pasākumi ir publicēti Eiropas Savienības Oficiālā Vēstneša
                   (2) C sērijā saskaņā ar 3.a panta 2. punktu Direktīvā 89/552/EEK, kas grozīta ar Direktīvu 97/36/EK.

               (17)

               No Pirmās instances tiesas sprieduma lietā T-33/01, Infront WM pret Komisiju, izriet, ka paziņojums par to pasākumu saderību ar Kopienas tiesībām, kas pieņemti saskaņā ar Direktīvas 89/552/EEK 3.a panta 1. punktu, ir uzskatāms par lēmumu EK līguma 249. panta nozīmē, tādēļ tas jāpieņem Komisijai. Tātad ar šo lēmumu ir jāpasludina, ka Īrijas paziņotie pasākumi ir saderīgi ar Kopienas tiesībām. Īrijas pasākumi to galīgajā variantā, kas izklāstīts šā lēmuma pielikumā, jāpublicē Oficiālajā Vēstnesī saskaņā ar Direktīvas 89/552/EEK 3.a panta 2. punktu,

         IR PIEŅĒMUSI ŠO LĒMUMU.
   1. pants
   Pasākumi, kas atbilst Direktīvas 89/552/EEK 3.a panta 1. punktam un ko Īrija ir paziņojusi Komisijai 2002. gada 7. novembrī, un kas 2003. gada 26. aprīlī ir publicēti Eiropas Savienības Oficiālajā Vēstnesī C 100, ir saderīgi ar Kopienas tiesībām.
   2. pants
   Īrijas pasākumus to galīgajā variantā, kas izklāstīts šā lēmuma pielikumā, publicē Oficiālajā Vēstnesī saskaņā ar Direktīvas 89/552/EEK 3.a panta 2. punktu.

      Briselē, 2007. gada 25. jūnijā

            Komisijas vārdā —

            Komisijas locekle

         Viviane REDING

      (1)  OV L 298, 17.10.1989., 23. lpp. Direktīva grozīta ar Eiropas Parlamenta un Padomes Direktīvu 97/36/EK (OV L 202, 30.7.1997., 60. lpp.).

      (2)  OV C 100, 26.4.2003., 12. lpp.

      PIELIKUMS
      Publicēts saskaņā ar 3.a panta 2. punktu Padomes Direktīvā 89/552/EEK par dažu tādu televīzijas raidījumu veidošanas un apraides noteikumu koordinēšanu, kas ietverti dalībvalstu normatīvajos un administratīvajos aktos
      Pasākumi, ko pieņēmusi Īrija un kas jāpublicē saskaņā ar Direktīvas 89/552/EEK 3.a panta 2. punktu, ir šādi:

         “Nr. 28, 1999. GADS
         Apraides (īpaši svarīgu notikumu televīzijas apraides) akts, 1999. gads
         Saturs
         Panti

                     1.

                  Definīcijas

                     2.

                  Īpaši svarīgu notikumu noteikšana

                     3.

                  Apspriedes

                     4.

                  Raidorganizāciju pienākumi, kas attiecas uz noteiktajiem notikumiem

                     5.

                  Raidorganizāciju pienākumi, kas attiecas uz dalībvalstu notikumiem

                     6.

                  Civiltiesiskās aizsardzības līdzekļi

                     7.

                  Saprātīgas tirgus cenas

                     8.

                  Saīsinātais nosaukums
               Pieminētie tiesību akti:
         Eiropas Kopienu akts, 1972., Nr. 27;
         Eiropas Kopienu akts (grozījumi), 1993., Nr. 25;
         Apraides (īpaši svarīgu notikumu televīzijas apraides) akts, 1999. gads
         Akts par sabiedrībai īpaši svarīgu notikumu televīzijas apraides nodrošināšanu, padomes 1989. gada 3. oktobra direktīvas 89/552/EEK, kas grozīta ar padomes 1997. gada 30. jūnija direktīvu 97/36/EK, 3.a panta īstenošanu un citiem saistītiem jautājumiem. Šo aktu ir pieņēmis Oireachtas [Īrijas parlaments] [1999. gada 13. novembrī]:

                     1)

                     Šajā aktā izmantotas šādas definīcijas:

                                 “raidorganizācijas” definīcija ir sniegta Padomes Direktīvā;

                                 “Padomes Direktīva” ir Padomes 1989. gada 3. oktobra Direktīva 89/552/EEK (1), kas grozīta ar Padomes 1997. gada 30. jūnija Direktīvu 97/36/EK (2);

                                 “EEZ līguma” definīcija ir sniegta Eiropas Kopienu aktā (grozījumos), 1993.;

                                 “notikums” ir notikums, kurš izraisa vispārēju sabiedrības interesi Eiropas Savienībā, dalībvalstīs vai valstī, vai ievērojamā valsts daļā un kuru rīko notikuma rīkotājs, kam ir likumīgs pilnvarojums pārdot šā notikuma apraides tiesības;

                                 “brīvi pieejama televīzija” ir televīzijas raidorganizācija, par kuras pārraižu uztveršanu pakalpojumu sniedzējs neiekasē maksu;

                                 “dalībvalsts” ir Eiropas Kopienu dalībvalsts (saskaņā ar Eiropas Kopienu aktu, 1972.), kā arī valsts, kas ir EEZ līguma puse;

                                 “ministrs” ir mākslas, kultūras mantojuma, Gaeltacht un salu ministrs;

                                 “gandrīz pilnīga apraide” ir

                                             a)

                                             brīvi pieejamas televīzijas pārraides, ko var uztvert vismaz 95 procenti valsts iedzīvotāju,

                                             b)

                                             brīvi pieejamas televīzijas pārraides, ko var uztvert vismaz 90 procenti valsts iedzīvotāju, gadījumos, kad a) apakšpunktā minēto apraidi vienlaikus spēj nodrošināt mazāk nekā trīs raidorganizācijas;

                                 “tiesīga raidorganizācija” ir raidorganizācija, ko uzskata par tiesīgu raidorganizāciju saskaņā ar 2) punktu;

                                 “televīzijas apraides” definīcija ir sniegta Padomes Direktīvā.

                     2)

                     Par tiesīgām raidorganizācijām uzskata šādas raidorganizācijas:

                                 a)

                                 līdz 2001. gada 31. decembrim – raidorganizācijas, kas nodrošina brīvi pieejamu noteikta notikuma televīzijas translāciju, ko var uztvert vismaz 85 procenti valsts iedzīvotāju;

                                 b)

                                 no 2002. gada 1. janvāra – raidorganizācijas, kas nodrošina noteikta notikuma televīzijas translācijas gandrīz pilnīgu apraidi.

                     3)

                     Saskaņā ar 2) punktu divas vai vairāk nekā divas raidorganizācijas, kas noslēdz līgumu vai vienošanos par kopīgu gandrīz pilnīgas kāda notikuma apraides nodrošinājumu, attiecībā uz šo notikumu uzskata par vienu raidorganizāciju.

                     4)

                     Raidorganizācijas var griezties pie ministra, lai atrisinātu strīdus, kas attiecas uz brīvi pieejamas televīzijas pakalpojumu apjomu, ko kāda raidorganizācija nodrošina valstī saskaņā ar 2) punktu un 1) punktā sniegto “gandrīz pilnīgas apraides” definīciju.

                     5)

                     Pirms 4) punktā minēto strīdu izšķiršanas ministrs var apspriesties ar ekspertiem tehniskos jautājumos vai citām pēc ministra domām piemērotām personām vai organizācijām.

                     6)

                     Šajā aktā

                                 a)

                                 atsauci uz jebkuru tiesību aktu, ja vien konteksts neliek rīkoties citādi, uzskata par atsauci uz attiecīgo tiesību aktu ar tā grozījumiem vai termiņa pagarinājumiem saskaņā ar turpmākiem tiesību aktiem, ieskaitot šo aktu;

                                 b)

                                 atsauce uz pantu ir atsauce uz šā akta pantu, ja vien nav norādīts, ka tā ir atsauce uz kādu citu tiesību aktu;

                                 c)

                                 atsauce uz punktu, apakšpunktu vai tā daļu ir atsauce uz tā noteikuma punktu, apakšpunktu vai tā daļu, kurā atsauce ir minēta, ja vien nav norādīts, ka tā ir atsauce uz kādu citu noteikumu.

                     1)

                     Ministrs var izdot rīkojumu, kurā

                                 a)

                                 nosaka sabiedrībai īpaši svarīgus notikumus, kuru pārraidei brīvi pieejamā televīzijā jānodrošina tiesīga raidorganizācija, kas sabiedrības interesēs drīkst translēt šos notikumus,

                                 b)

                                 nosaka, vai saskaņā ar a) apakšpunktu noteikto notikumu translācijai brīvi pieejamā televīzijā jānotiek

                                             i)

                                             tiešraidē vai ierakstā vai kā tiešraidē, tā ierakstā,

                                             ii)

                                             pilnīgi vai daļēji vai gan pilnīgi, gan daļēji.

                     2)

                     Nosakot 1) punkta a) apakšpunktā minētos notikumus, ministrs ņem vērā visus apstākļus, un jo īpaši katru no šādiem kritērijiem:

                                 a)

                                 vai notikumam Īrijas iedzīvotāju vidū ir īpaša vispārēja rezonanse un cik liela tā ir;

                                 b)

                                 vai notikumam ir izteikta kultūras vērtība, kas ir vispārēji atzīta Īrijas iedzīvotāju vidū, un cik liela tā ir.

                     3)

                     Lai noteiktu, cik lielā mērā notikumi atbilst 2) punktā minētajiem kritērijiem, ministrs var ņemt vērā šādus faktorus:

                                 a)

                                 vai notikumā piedalās Īrijas valsts izlase vai Īrijas komanda, vai atsevišķi Īrijas pārstāvji;

                                 b)

                                 ar šādu vai līdzīgu notikumu translāciju saistīto līdzšinējo praksi vai pieredzi.

                     4)

                     Pieņemot lēmumu saistībā ar 1) punkta b) apakšpunktu, ministrs ņem vērā sekojošo:

                                 a)

                                 notikuma raksturu;

                                 b)

                                 notikuma norisi pēc valsts laika;

                                 c)

                                 praktiskus ar apraidi saistītus apsvērumus.

                     5)

                     Ministrs var izdot rīkojumu, ar kuru atceļ vai groza rīkojumu, kas izdots saskaņā ar šo pantu.

                     6)

                     Ministrs neizdod, neatceļ un negroza saskaņā ar šo pantu izdodamus rīkojumus, iepriekš neapspriežoties ar ministru, kurš atbild par tūrisma, sporta un izklaides jomu.

                     7)

                     Pēc tam, kad ir izteikts priekšlikums izdot, atcelt vai grozīt saskaņā ar šo pantu izdodamu rīkojumu, katrai Oireachtas palātai iesniedz rīkojuma projektu, un rīkojumu neizdod, pirms katra palāta nav pieņēmusi lēmumu, ar kuru tā projektu apstiprina.

                     1)

                     Pirms rīkojuma izdošanas saskaņā ar 2. pantu ministrs,

                                 a)

                                 ievērojot Padomes Direktīvas noteikumus, pieliek saprātīgas pūles, lai apspriestos ar notikuma rīkotājiem un ar valsts jurisdikcijā esošajām raidorganizācijām,

                                 b)

                                 vismaz vienā no valstī iznākošajiem laikrakstiem publicē paziņojumu par notikumu, kuru ministrs gatavojas noteikt saskaņā ar minēto pantu,

                                 c)

                                 aicina sabiedrības pārstāvjus nākt klajā ar apsvērumiem saistībā ar plānoto noteikšanu.

                     2)

                     Rīkojumu saskaņā ar 2. pantu var izdot arī gadījumos, kad neizdodas noskaidrot notikuma rīkotājus, kā arī gadījumos, kad rīkotāji vai valsts jurisdikcijā esošās raidorganizācijas neizrāda interesi par ministra centieniem rīkot apspriedes.

                     1)

                     Ja noteikto notikumu ekskluzīvās apraides tiesības iegūst valsts jurisdikcijā esoša raidorganizācija, kas nav atzīta par tiesīgu raidorganizāciju, šī raidorganizācija netranslē attiecīgo notikumu, ja vien notikuma apraides tiesības saskaņā ar tiesīgas raidorganizācijas lūgumu par saprātīgu tirgus cenu saskaņā ar 2. pantā minēto rīkojumu nav darītas pieejamas tiesīgai raidorganizācijai.

                     2)

                     Ja noteikto notikumu apraides tiesības iegūst tiesīga raidorganizācija (saskaņā ar šajā pantā minēto kārtību vai tieši), tiesīgā raidorganizācija pārraida notikumus brīvi pieejamā televīzijā, nodrošinot gandrīz pilnīgu apraidi saskaņā ar 2. pantā minēto rīkojumu.

                     3)

                     Šajā pantā “noteikts notikums” ir notikums, kas ir noteikts saskaņā ar 2. pantā minēto rīkojumu.

               5.   Ja kāda cita dalībvalsts ir noteikusi kādu notikumu par īpaši svarīgu šīs dalībvalsts sabiedrībai un Eiropas Komisija ir paziņojusi par šīs dalībvalsts pieņemtajiem pasākumiem saskaņā ar Padomes Direktīvas 3.a panta 2. punktu, valsts jurisdikcijā esoša raidorganizācija, kas iegūst ekskluzīvas noteiktā notikuma apraides tiesības, nedrīkst izmantot šīs ekskluzīvās tiesības tā, ka ievērojamai attiecīgās dalībvalsts sabiedrības daļai ir liegta iespēja sekot šādiem notikumiem saskaņā ar pieņemtajiem pasākumiem.

                     1)

                     Ja kāda raidorganizācija (“neapmierinātā raidorganizācija”) uzskata, ka vienas vai vairāku raidorganizāciju (“citu raidorganizāciju”) veiktās darbības vai rīcība ir, ir bijusi vai būs pretrunā 4. vai 5. panta prasībām, neapmierinātā raidorganizācija var griezties Augstajā tiesā, kura pret citu raidorganizāciju aizliegtajām darbībām vai rīcību var izmantot šādus tiesiskās aizsardzības līdzekļus:

                                 a)

                                 rīkojumu, kas neļauj citām raidorganizācijām piemērot vai mēģināt piemērot darbības vai rīcību, kas saskaņā ar 4. vai 5. pantu ir aizliegta;

                                 b)

                                 paziņojumu, ar kuru par spēkā neesošu pasludina līgumu, ar kuru cita raidorganizācija ir ieguvusi noteiktā notikuma ekskluzīvās apraides tiesības;

                                 c)

                                 zaudējumu piedziņu no citām raidorganizācijām;

                                 d)

                                 direktīvu, ar kuru nosaka, ka noteiktā notikuma televīzijas apraides tiesības par saprātīgu tirgus cenu jāpiedāvā neapmierinātajai raidorganizācijai.

                     2)

                     Augstajai tiesai saistībā ar 1) punktā minēto rīkojumu iesniedz priekšlikumu, un izskatot prasību, tiesa pēc saviem ieskatiem var izdot iepriekšēju vai pagaidu rīkojumu.

                     1)

                     Ja raidorganizācijas nevar vienoties par kāda notikuma televīzijas apraides saprātīgu tirgus cenu saskaņā ar 4. panta 1) punktu, katra no šīm raidorganizācijām var griezties Augstajā tiesā, ievērojot vienkāršoto procedūru, un lūgt, lai tiesa izdod rīkojumu, kurā ir noteikta attiecīgā notikuma apraides tiesību saprātīgā tirgus cena.

                     2)

                     Rīkojumā, ko Augstā tiesa izdod saskaņā ar 1) punktu, tā var iekļaut tādus izrietošus vai papildu noteikumus, kādus tā uzskata par vajadzīgiem.

               8.   Uz šo aktu var atsaukties kā uz Apraides (Īpaši svarīgu notikumu televīzijas apraides) aktu, 1999.
         Saistītie tiesību akti
         S.I. Nr. 99, 2003. gads
         Rīkojums, ar kuru nosaka īpaši svarīgus notikumus saskaņā ar Apraides (Īpaši svarīgu notikumu televīzijas apraides) aktu, 1999.
         2003. gads
         Es, Dermot Ahern, sakaru, jūras un dabas resursu ministrs, īstenojot pilnvaras, kas man piešķirtas saskaņā ar Apraides (Īpaši svarīgu notikumu televīzijas apraides) akta, 1999. (Nr. 28, 1999.), 2. panta 1) punktu un Apraides (departamenta administrācijas un ministra funkciju pārnese) Rīkojumu, 2002. (S.I. Nr. 302, 2002.), kas pielāgots ar Jūras un dabas resursu (departamenta un ministra nosaukuma maiņa) Rīkojumu, 2002. (S.I. Nr. 307, 2002)., pēc apspriedēm ar mākslas, sporta un tūrisma ministru, kā to nosaka minētā panta 6) punkts (kas pielāgots saskaņā ar tūrisma, sporta un izklaides ministra (departamenta un ministra nosaukuma maiņa) Rīkojumu, 2002. (S.I. Nr. 307, 2002.)), izdodu šo rīkojumu, kura projekts saskaņā ar minētā panta 7) punktu vispirms ir ticis iesniegts katrai Oireachtas palātai un kuru katra palāta ir apstiprinājusi ar attiecīgu lēmumu:

                     1.

                     Uz šo rīkojumu var atsaukties kā uz Rīkojumu, 2003., ar kuru nosaka īpaši svarīgus notikumus saskaņā ar Apraides (Īpaši svarīgu notikumu televīzijas apraides) aktu, 1999.

                     2.

                     Šajā rīkojumā iekļautajā sarakstā uzskaitītie notikumi ir uzskatāmi par sabiedrībai īpaši svarīgiem notikumiem, kuru tiešraidei brīvi pieejamā televīzijā jānodrošina tiesīga raidorganizācija, kas sabiedrības interesēs drīkst translēt šos notikumus.

                     3.

                     Ikviena Īrijas spēle Sešu nāciju regbija čempionātā ir uzskatāma par sabiedrībai īpaši svarīgu notikumu, kura pārraidei ierakstā brīvi pieejamā televīzijā jānodrošina tiesīga raidorganizācija, kas sabiedrības interesēs drīkst translēt šo notikumu.

            SARAKSTS

         2. priekšraksts
         Vasaras Olimpiskās spēles;
         Visas Īrijas grāfistu futbola un hērlinga sacensību fināla spēles pieaugušo konkurencē;
         Eiropas futbola čempionāta un FIFA Pasaules futbola kausa izcīņas atlases spēles, kurās piedalās Īrijas izlase un kuras notiek pašu mājās un ārvalstīs;
         Eiropas futbola čempionāta un FIFA Pasaules futbola kausa izcīņas fināla spēles, kurās piedalās Īrijas izlase;
         Eiropas futbola čempionāta atklāšanas, pusfināla un fināla spēles un FIFA Pasaules futbola kausa izcīņas fināla kārtas spēles;
         Īrijas spēles Pasaules regbija kausa izcīņas finālā;
         Īrijas Lielās nacionālās zirgu skriešanās sacensības un Īrijas dērbijs;
         Nāciju kausa izcīņa Dublinas Zirgu šovā.

            APSTIPRINU ar savu oficiālo zīmogu.
            Šo rīkojumu es 2003. gada 13. martā

                  DERMOT AHERN

                  sakaru, jūras un dabas resursu ministrs”.


title: 2012/613/ES: Eiropas Parlamenta Lēmums ( 2012. gada 10. maijs ) par IMI kopuzņēmuma (novatorisku zāļu jomā uzsāktās ierosmes īstenošanai) kontu slēgšanu attiecībā uz 2010. finanšu gadu

text:
               17.10.2012

               LV

               Eiropas Savienības Oficiālais Vēstnesis

               L 286/341

         EIROPAS PARLAMENTA LĒMUMS
   (2012. gada 10. maijs)
   par IMI kopuzņēmuma (novatorisku zāļu jomā uzsāktās ierosmes īstenošanai) kontu slēgšanu attiecībā uz 2010. finanšu gadu
   (2012/613/ES)
   EIROPAS PARLAMENTS,

               —

               ņemot vērā IMI kopuzņēmuma 2010. finanšu gada galīgos pārskatus,

               —

               ņemot vērā Revīzijas palātas ziņojumu par Kopuzņēmuma novatorisku zāļu jomā uzsāktās ierosmes īstenošanai 2010. finanšu gada pārskatiem, ar Kopuzņēmuma atbildēm (1),

               —

               ņemot vērā Padomes 2012. gada 21. februāra ieteikumu (06086/2012 – C7-0050/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 2007. gada 20. decembra Regulu (EK) Nr. 73/2008, ar ko izveido Kopuzņēmumu novatorisku zāļu jomā uzsāktās ierosmes īstenošanai (3), un jo īpaši tās 11. panta 4. punktu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0108/2012),

               1.

               apstiprina IMI kopuzņēmuma kontu slēgšanu attiecībā uz 2010. finanšu gadu;

               2.

               uzdod priekšsēdētājam šo lēmumu nosūtīt IMI kopuzņēmuma izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 368, 16.12.2011., 17. lpp.

      (2)  OV L 248, 16.9.2002., 1. lpp.

      (3)  OV L 30, 4.2.2008., 38. lpp.

      (4)  OV L 357, 31.12.2002., 72. lpp.


title: 2009/193/EK: Eiropas Parlamenta Lēmums ( 2008. gada 22. aprīlis ) par Eiropas Savienības 2006. finanšu gada vispārējā budžeta izpildes apstiprināšanu, VI iedaļa – Eiropas Ekonomikas un sociālo lietu komiteja

text:
               31.3.2009

               LV

               Eiropas Savienības Oficiālais Vēstnesis

               L 88/79

         EIROPAS PARLAMENTA LĒMUMS
   (2008. gada 22. aprīlis)
   par Eiropas Savienības 2006. finanšu gada vispārējā budžeta izpildes apstiprināšanu, VI iedaļa – Eiropas Ekonomikas un sociālo lietu komiteja
   (2009/193/EK)
   EIROPAS PARLAMENTS,
   ņemot vērā Eiropas Savienības 2006. finanšu gada vispārējo budžetu (1),
   ņemot vērā Eiropas Kopienu galīgos gada pārskatus par 2006. finanšu gadu – I sējums (C6-0367/2007) (2),
   ņemot vērā Eiropas Ekonomikas un sociālo lietu komitejas gada ziņojumu par 2006. gadā veiktajām iekšējām revīzijām, kuru tā iesniegusi iestādei, kas apstiprina budžeta izpildi,
   ņemot vērā Revīzijas palātas 2006. finanšu gada pārskatu par budžeta izpildi un Revīzijas palātas īpašos ziņojumus kopā ar pārbaudīto iestāžu atbildēm (3),
   ņemot vērā atzinumu par pārskatu ticamību, kā arī par pakārtoto darījumu likumību un pareizību (4), ko Revīzijas palāta ir iesniegusi saskaņā ar EK līguma 248. pantu,
   ņemot vērā EK līguma 272. panta 10. punktu, 274., 275. un 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 50., 86., 145., 146. un 147. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu (A6-0098/2008),

               1.

               sniedz Eiropas Ekonomikas un sociālo lietu komitejas ģenerālsekretāram apstiprinājumu par Eiropas Ekonomikas un sociālo lietu komitejas 2006. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam nosūtīt šo lēmumu un rezolūciju, kas ir tā neatņemama daļa, Padomei, Komisijai, Tiesai, Revīzijas palātai, Eiropas Ombudam un Eiropas Datu aizsardzības uzraudzītājam, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Harald RØMER

      (1)  OV L 78, 15.3.2006.

      (2)  OV C 274, 15.11.2007., 1. lpp.

      (3)  OV C 273, 15.11.2007., 1. lpp.

      (4)  OV C 274, 15.11.2007., 130. lpp.

      (5)  OV L 248, 16.9.2002., 1. lpp.

    ---documentbreak---

               31.3.2009

               LV

               Eiropas Savienības Oficiālais Vēstnesis

               L 88/80

         EIROPAS PARLAMENTA REZOLŪCIJA
   (2008. gada 22. aprīlis)
   ar konstatējumiem, kas ir neatņemama daļa no lēmuma par Eiropas Savienības 2006. finanšu gada vispārējā budžeta izpildes apstiprināšanu, VI iedaļa – Eiropas Ekonomikas un sociālo lietu komiteja
   EIROPAS PARLAMENTS,
   ņemot vērā Eiropas Savienības 2006. finanšu gada vispārējo budžetu (1),
   ņemot vērā Eiropas Kopienu galīgos gada pārskatus par 2006. finanšu gadu – I sējums (C6-0367/2007) (2),
   ņemot vērā Eiropas Ekonomikas un sociālo lietu komitejas gada ziņojumu par 2006. gadā veiktajām iekšējām revīzijām, kuru tā iesniegusi iestādei, kas apstiprina budžeta izpildi,
   ņemot vērā Revīzijas palātas 2006. finanšu gada pārskatu par budžeta izpildi un Revīzijas palātas īpašos ziņojumus kopā ar pārbaudīto iestāžu atbildēm (3),
   ņemot vērā atzinumu par pārskatu ticamību, kā arī par pakārtoto darījumu likumību un pareizību (4), ko Revīzijas palāta ir iesniegusi saskaņā ar EK līguma 248. pantu,
   ņemot vērā EK līguma 272. panta 10. punktu, 274., 275. un 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 50., 86., 145., 146. un 147. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu (A6-0098/2008),

               1.

               atzīmē, ka 2006. gadā Eiropas Ekonomikas un sociālo lietu komitejas (EESK) rīcībā bija saistību apropriācijas EUR 112 389 673,52 apmērā (2005. gadā – EUR 106 880 105,67) un to izlietojuma līmenis bija 97,01 %;

               2.

               atzīmē, ka pēc tam, kad 2005. gada 1. janvārī tika ieviesta uzkrājumu principa grāmatvedība, EESK finanšu pārskati uzrāda negatīvus gada saimnieciskos rezultātus EUR 2 204 729 apmērā (deficīts), kā arī vienādas summas (EUR 164 448 636) gan aktīviem, gan pasīviem;

               3.

               atzinīgi vērtē to, ka EESK un Reģionu komiteja 2007. gada decembrī parakstīja jaunu administratīvās sadarbības nolīgumu laika posmam no 2008. gada līdz 2014. gadam; pauž pārliecību, ka šo divu iestāžu sadarbība būs finansiāli izdevīga Eiropas nodokļu maksātājiem;

               4.

               atzinīgi vērtē abu komiteju skaidri pausto apņemšanos saskaņot to iekšējās kontroles standartus, ņemot vērā labāko praksi, un visas citas attiecīgās finanšu procedūras, kas saistītas ar Kopīgajiem dienestiem;

               5.

               atzīmē, ka jaunajā nolīgumā paredzēts, ka svarīgākās jomas (infrastruktūra, IT un telekomunikācijas, kā arī tulkošanas pakalpojumi, tostarp dokumentu sagatavošana) ir Kopīgo dienestu pārziņā, savukārt daži pakalpojumi ir nošķirti, piemēram, iekšējie pakalpojumi, medicīnas un sociālais dienests, bibliotēka un Iespieddarbu un izplatīšanas nodaļa;

               6.

               tomēr uzstāj, lai minētā pakalpojumu nošķiršana neietekmē budžeta apjomu, un tādēļ prasa, lai abas komitejas, veicot termiņa vidusposma pārskatīšanu, veic kopēju analīzi nolūkā novērtēt, vai minētā resursu pārdalīšana ir abpusēji izdevīga; aicina abas komitejas regulāri informēt Parlamentu par to sadarbības nolīgumiem jomās, uz ko attiecas pakalpojumu nodalīšana;

               7.

               norāda uz to, ka iepriekš minētā Revīzijas palātas gada pārskata 10.19. punktā ir minēts, ka iepirkuma procedūrās ir atklājušās pārvaldības un kontroles nepilnības; ar bažām norāda, ka izdevumi atbilstīgi līgumiem, kas noslēgti sarunu procedūrā, nevis konkursa kārtībā, procentuāli veido lielu daļu no kopējiem izdevumiem par iepirkumiem; tomēr atzinīgi vērtē Kopīgo dienestu sniegto informāciju, saskaņā ar kuru lielākajai daļai ar ēkām saistīto pakalpojumu, par kuriem iepriekš līgumus noslēdza sarunu procedūrā, jauni līgumi ir parakstīti pēc konkursa organizēšanas vai konkursa procedūra vēl notiek;

               8.

               šajā sakarā atzinīgi vērtē to, ka Kopīgo dienestu organizatoriskajā struktūrā ir izveidota Līgumsaistību pārvaldības nodaļa, kas sniedz atbalstu visām Kopīgo dienestu nodaļām publiskā iepirkuma jomā; atzīmē, ka saskaņā ar jauno nolīgumu Kopīgo dienestu iekšējās kontroles dienests ir pārcelts un tagad ir katras komitejas iekšējo dienestu vidū;

               9.

               atzīmē, ka saskaņā ar Kopīgo dienestu sniegtajām atbildēm uz referenta jautājumiem patlaban pēc 2007. gada pārcelšanās uz Remorqueur un Van Maerlant ēkām 92 % komiteju kopējās biroju platības ir aizņemta un turpmākajos gados nebūs vajadzības pēc papildu biroju platības;

               10.

               attiecībā uz Montoyer ēkas vestibila remontdarbiem atzīmē, ka EESK iekšējais revidents savā ziņojumā secinājis, ka nav konstatēti fakti, kas norādītu uz to, ka būtu nepamatoti iekasēt soda naudu par Montoyer ēkas vestibila remontdarbu novēlotu pabeigšanu; atzīmē, ka šis ziņojums ir nosūtīts OLAF, taču šajā sakarā nav veikti pasākumi, par kuriem komitejas būtu informētas;

               11.

               atzīmē, ka EESK savā gada darbības pārskatā minēja, ka 2006. gadā veikto ex post pārbaužu skaits nav bijis pietiekams; ar gandarījumu norāda uz komitejas veiktajiem pasākumiem, lai situāciju uzlabotu, tostarp štata vietu pienācīgu aizpildīšanu, pārbaužu veicēju sadarbības uzlabošanu utt.;

               12.

               uzskata, ka ir ļoti svarīgi, lai pārbaudes, ko veic, piemēram, kredītrīkotāji, iekšējās kontroles darbinieki un revidenti, ir pietiekami stingras; šajā sakarā uzsver, ka papildus stratēģiski svarīgajām pārbaudēm saistībā ar augsta riska jomām ir svarīgi visās jomās veikt pietiekamu skaitu izlases veida pārbaužu;

               13.

               šajā sakarā ar gandarījumu atzīmē, ka EESK ģenerālsekretārs Parlamenta Budžeta kontroles komitejai ir personīgi apliecinājis, ka ir ieviestas pienācīgas garantijas un drošības pasākumi attiecībā uz ex ante un ex post pārbaužu efektivitāti un regularitāti;

               14.

               atzinīgi vērtē Revīzijas komitejas izveidi, kurā darbojas trīs EESK locekļi, kuriem palīdz ārējs revidents; šī komiteja atskaitās EESK priekšsēdētājam, un tās pienākumos cita starpā ietilpst Iekšējās revīzijas nodaļas neatkarības pārbaude un to darbību novērtējums, kas veiktas saistībā ar revīzijas ziņojumos ietvertajiem ieteikumiem;

               15.

               ar nožēlu atzīmē, ka pēc Beļģijas iestāžu veiktās bijušā EESK locekļa kriminālvajāšanas saistībā ar ceļa izdevumiem (kā minēts Parlamenta 2006. gada 27. aprīļa rezolūcijas attiecībā uz budžeta izpildes apstiprināšanu 4. punktā (6) mutiskā iztaujāšana tiesā ir atlikta piecas reizes, no tām trijās reizēs to atliekot pēc aizstāvības puses pieprasījuma; ar gandarījumu norāda, ka EESK administrācija ir sniegusi rakstisku apliecinājumu, ka komiteja nav veicinājusi šīs atlikšanas;

               16.

               pauž gandarījumu, ka 2007. gada 10. oktobrī tika pieņemti pārskatīti noteikumi par ceļa un sanāksmju izdevumu atlīdzināšanu EESK locekļiem, lai uzlabotu un vienkāršotu attiecīgās procedūras, vienlaikus nodrošinot pārskatāmību un vienlīdzīgu attieksmi pret visiem komitejas locekļiem un ņemot vērā tehnoloģisko attīstību (t. i., elektroniskās biļetes, viesnīcu rezervēšana tiešsaistē un videokonferences).

      (1)  OV L 78, 15.3.2006.

      (2)  OV C 274, 15.11.2007., 1. lpp.

      (3)  OV C 273, 15.11.2007., 1. lpp.

      (4)  OV C 274, 15.11.2007., 130. lpp.

      (5)  OV L 248, 16.9.2002., 1. lpp.

      (6)  OV C 296 E, 6.12.2006., 171. lpp.


title: Padomes Lēmums ( 2007. gada 21. maijs ), ar ko Eiropas Dzīves un darba apstākļu fonda valdē ieceļ locekļus un locekļu aizstājējus no Bulgārijas un Rumānijas valdības pārstāvju kategorijā

text:
               11.9.2007

               LV

               Eiropas Savienības Oficiālais Vēstnesis

               C 212/4

      PADOMES LĒMUMS

   (2007. gada 21. maijs),
   ar ko Eiropas Dzīves un darba apstākļu fonda valdē ieceļ locekļus un locekļu aizstājējus no Bulgārijas un Rumānijas valdības pārstāvju kategorijā
   (2007/C 212/07)
   EIROPAS SAVIENĪBAS PADOME,
   ņemot vērā Padomes Regulu (EEK) Nr. 1365/75 (1975. gada 26. maijs) par Eiropas Dzīves un darba apstākļu uzlabošanas fonda izveidi (1), kurā grozījumi izdarīti ar Regulu (EK) Nr. 1111/2005, un jo īpaši tās 6. pantu
   ņemot vērā kandidātu sarakstu, ko Bulgārijas un Rumānijas valdības iesniedza Padomei valdības pārstāvju kategorijā,
   tā kā:

               (1)

               Padome ar 2004. gada 13. decembra Lēmumu (2) ir iecēlusi amatā Eiropas Dzīves un darba apstākļu uzlabošanas fonda valdes locekļus un valdes locekļa aizstājējus laikposmam no 2004. gada 19. oktobra līdz 2007. gada 18. oktobrim;

               (2)

               uz laikposmu līdz 2007. gada 18. oktobrim būtu jāieceļ locekļi un locekļu aizstājēji no Bulgārijas un Rumānijas valdības pārstāvju kategorijā,

         IR PIEŅĒMUSI ŠO LĒMUMU.
   Vienīgais pants
   Par Eiropas Dzīves un darba apstākļu uzlabošanas fonda valdes locekļiem un locekļu aizstājējiem uz laikposmu līdz 2007. gada 18. oktobrim ieceļ:
   VALDĪBU PĀRSTĀVJI

               Valsts

               Locekļi

               Aizstājēji

               Bulgārija

               M. Lazar LAZAROV kungs

                  Donka DONCHEVA kundze

               Rumānija

               M. Sorin Ioan BOTEZATU kungs

                  Elena ISPAS kundze

      Briselē, 2007. gada 21. maijā

            Padomes vārdā —

            priekšsēdētājs

         M. GLOS

      (1)  OV L 139, 30.5.1975., 1. lpp.

      (2)  OV C 317, 22.12.2004., 4. lpp.


title: Komisijas Lēmums (2017. gada 18. aprīlis) par Bēgļu atbalsta mehānismu Turcijā un ar ko groza Komisijas 2015. gada 24. novembra Lēmumu C(2015) 9500

text:
               19.4.2017

               LV

               Eiropas Savienības Oficiālais Vēstnesis

               C 122/4

         KOMISIJAS LĒMUMS
   (2017. gada 18. aprīlis)
   par Bēgļu atbalsta mehānismu Turcijā un ar ko groza Komisijas 2015. gada 24. novembra Lēmumu C(2015) 9500 (1)

   (2017/C 122/04)
   EIROPAS KOMISIJA,
   ņemot vērā Līgumu par Eiropas Savienības darbību un jo īpaši tā 210. panta 2. punktu un 214. panta 6. punktu,
   tā kā:

               (1)

               Ar Komisijas Lēmumu C(2015) 9500 final izveidoja koordinācijas mehānismu – bēgļu atbalsta mehānismu Turcijā (“mehānisms”) –, kura mērķis ir palīdzēt Turcijai risināt neatliekamās bēgļu un to uzņēmēju kopienu humānās un attīstības vajadzības, kā arī palīdzēt valsts un vietējām iestādēm pārvaldīt un risināt bēgļu pieplūduma radītās sekas. Mehānisma mērķis ir koordinēt un racionalizēt darbības, kas tiek finansētas no Savienības budžeta un dalībvalstu divpusējām iemaksām.

               (2)

               Dalībvalstu valdību pārstāvji 2016. gada 3. februārī Pastāvīgo pārstāvju komitejā vienojās par “Kopīgu izpratni, ar ko izveido pārvaldības un nosacījumu sistēmu Bēgļu atbalsta mehānismam Turcijā starp ES dalībvalstīm un Komisiju” (2) (“kopīga izpratne”) un par iemaksas sertifikāta paraugu, ar ko dalībvalstis apņemas veikt iemaksas Bēgļu atbalsta mehānismā Turcijā.

               (3)

               Dalībvalstis Pastāvīgo pārstāvju komitejā 2016. gada 3. februārī vienojās svītrot atsauces par procentiem, ko piemēro par novēlotām iemaksām, gan no kopīgās izpratnes projekta, gan no iemaksas sertifikāta parauga projekta. Ar Komisijas Lēmumu C(2016) 855 grozīja Komisijas Lēmumu C(2015) 9500 final, lai saskaņotu to ar kopīgo izpratni.

               (4)

               Saskaņā ar kopīgās izpratnes 2. punktu Komisija ir atbildīga par iemaksu pārvaldību atbilstoši Regulai (ES, Euratom) Nr. 966/2012 (3) un Komisijas Deleģētajai regulai (ES) Nr. 1268/2012 (4). Tas ietver noteikumus par debitoru parādu konstatēšanu (5) un par procentu maksāšanu par nesamaksātām (novēloti samaksātām) iemaksām (6).

               (5)

               Deleģētās regulas (ES) Nr. 1268/2012 83. panta 1. punktā ir noteikts, ka par jebkuru debitoru parādu, kas nav atmaksāts debeta memorandā noteiktajā termiņā, jāmaksā procenti, neskarot īpašos noteikumus, kas jāievēro, piemērojot noteiktas nozaru regulas.

               (6)

               Dalībvalstu iemaksas Bēgļu atbalsta mehānismā Turcijā ir brīvprātīgas, un, atšķirībā no pašu resursiem, nav saistītas ar jau pastāvošiem pienākumiem. Tāpēc nav lietderīgi pieprasīt, lai dalībvalstis maksā procentus par novēlotām iemaksām Bēgļu atbalsta mehānismā Turcijā. Tāpēc būtu attiecīgi jāgroza Komisijas Lēmums C(2015) 9500, lai noteiktu atkāpi no piemērošanas noteikumu 83. panta 1. punkta.

               (7)

               Komisija turpinās uzraudzīt to, vai dalībvalstis laikus veic iemaksas Bēgļu atbalsta mehānismā Turcijā, un informēt par to atbalsta mehānisma vadības komiteju, jo laikus veiktas iemaksas ir būtiskas, lai nodrošinātu atbalsta mehānisma mērķu sasniegšanu.

               (8)

               Šis lēmums būtu jāpiemēro ar atpakaļejošu spēku no 2016. gada 10. februāra, kas ir Komisijas Lēmuma C(2016) 855 pieņemšanas diena, lai segtu dalībvalstu jau veiktās iemaksas,

         IR NOLĒMUSI ŠĀDI.
   1. pants
   Komisijas Lēmumu C(2015) 9500 groza šādi:
   šādu tekstu pievieno 6. panta 3. punktam:

      “Par dalībvalsts novēlotu iemaksu Bēgļu atbalsta mehānismā Turcijā nav jāmaksā kavējuma procenti.”

   2. pants
   Šo lēmumu piemēro no 2016. gada 10. februāra.

      Briselē, 2017. gada 18. aprīlī

            Komisijas vārdā –

            Komisijas loceklis

         Günther H. OETTINGER

      (1)  Grozīts ar Komisijas Lēmumu C(2016) 855 final.

      (2)  Skatīt dokumentu COMBUD 49/1/16 REV1.

      (3)  Eiropas Parlamenta un Padomes Regula (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV L 298, 26.10.2012., 1. lpp.).

      (4)  Komisijas Deleģētā regula (ES) Nr. 1268/2012 (2012. gada 29. oktobris) par Eiropas Parlamenta un Padomes Regulas (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, piemērošanas noteikumiem (OV L 362, 31.12.2012., 1. lpp.).

      (5)  Regulas (ES, Euratom) Nr. 966/2012 78. pants un Deleģētās regulas (ES) Nr. 1268/2012 81. pants.

      (6)  Deleģētās regulas (ES) Nr. 1268/2012 83. pants.


title: 2004/646/EK, Euratom: Eiropas Savienības dalībvalstu valdību pārstāvju lēmums (2004. gada 14. jūlijs), ar ko ieceļ Eiropas Kopienu Pirmās instances tiesas tiesnešus

text:
               22.9.2004

               LV

               Eiropas Savienības Oficiālais Vēstnesis

               L 297/17

      EIROPAS SAVIENĪBAS DALĪBVALSTU VALDĪBU PĀRSTĀVJU LĒMUMS

   (2004. gada 14. jūlijs),
   ar ko ieceļ Eiropas Kopienu Pirmās instances tiesas tiesnešus
   (2004/646/EK, Euratom)
   EIROPAS SAVIENĪBAS DALĪBVALSTU VALDĪBU PĀRSTĀVJI,
   ņemot vērā Eiropas Kopienas dibināšanas līgumu, un jo īpaši tā 224. pantu,
   ņemot vērā Eiropas Atomenerģijas kopienas dibināšanas līgumu, un jo īpaši tā 140. pantu,
   tā kā:

               (1)

               2004. gada 31. augustā beidzas pilnvaru termiņš Pirmās instances tiesas tiesnešiem DEHOUSSE kungam, VESTERDORF kungam, JÜRIMÄE kundzei, VILARAS kungam, PAPASAVVAS kungam, JAEGER kungam, CZÚCZ kungam, MEIJ kungam, AZIZI kungam, WISZNIEWSKA-BIAŁECKA kundzei, MARTINS de NAZARÉ RIBEIRO kundzei, ŠVÁBY kungam un TIILI kundzei.

               (2)

               Būtu daļēji jāatjauno Pirmās instances tiesas locekļu sastāvs laikposmam no 2004. gada 1. septembra līdz 2010. gada 31. augustam,

         IR PIEŅĒMUŠI ŠO LĒMUMU.
   1. pants
   Ar šo par Pirmās instances tiesas tiesnešiem laikposmam no 2004. gada 1. septembra līdz 2010. gada 31. augustam tiek iecelti:

                  Franklin DEHOUSSE kungs,

                  Bo VESTERDORF kungs,

                  Küllike JÜRIMÄE kundze,

                  Mihalis VILARAS kungs,

                  Savvas S. PAPASAVVAS kungs,

                  Marc JAEGER kungs,

                  Ottó CZÚCZ kungs,

                  Arien Willem Hendrik MEIJ kungs,

                  Josef AZIZI kungs,

                  Irena WISZNIEWSKA-BIAŁECKA kundze,

                  Maria Eugénia MARTINS de NAZARÉ RIBEIRO kundze,

                  Daniel ŠVÁBY kungs,

                  Virpi TIILI kundze.

         2. pants
   Šo lēmumu publicē Eiropas Savienības Oficiālajā Vēstnesī.

      Briselē, 2004. gada 14. jūlijā

            Padomes vārdā —

            priekšsēdētājs

         T. DE BRUIJN


title: Eiropas Parlamenta Lēmums (ES) 2015/1708 (2015. gada 29. aprīlis) par ARTEMIS kopuzņēmuma 2013. finanšu gada pārskatu apstiprināšanu

text:
               30.9.2015

               LV

               Eiropas Savienības Oficiālais Vēstnesis

               L 255/422

      EIROPAS PARLAMENTA LĒMUMS (ES) 2015/1708
      (2015. gada 29. aprīlis)
      par ARTEMIS kopuzņēmuma 2013. finanšu gada pārskatu apstiprināšanu
      EIROPAS PARLAMENTS,

                  —

                  ņemot vērā ARTEMIS kopuzņēmuma 2013. finanšu gada galīgos pārskatus,

                  —

                  ņemot vērā Revīzijas palātas ziņojumu par ARTEMIS kopuzņēmuma 2013. finanšu gada pārskatiem un Kopuzņēmuma atbildes (1),

                  —

                  ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2013. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2015. gada 17. februāra ieteikumu par apstiprinājumu, ko sniedz Kopuzņēmumam par 2013. finanšu gada budžeta izpildi (05306/2015 – C8-0049/2015),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3),

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (4) un jo īpaši tās 209. pantu,

                  —

                  ņemot vērā Padomes 2007. gada 20. decembra Regulu (EK) Nr. 74/2008, ar ko izveido ARTEMIS kopuzņēmumu, lai īstenotu kopīgu tehnoloģiju ierosmi iegulto datorsistēmu jomā (5),

                  —

                  ņemot vērā Padomes 2014. gada 6. maija Regulu (ES) Nr. 561/2014, ar ko izveido kopuzņēmumu ECSEL (6), un jo īpaši tās 1. panta 2. punktu un 12. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (7),

                  —

                  ņemot vērā Komisijas 2013. gada 30. septembra Deleģēto regulu (ES) Nr. 110/2014 par finanšu paraugregulu publiskā un privātā sektora partnerības struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 209. pantā (8),

                  —

                  ņemot vērā Reglamenta 94. pantu un V pielikumu,

                  —

                  ņemot vērā Budžeta kontroles komitejas ziņojumu (A8-0103/2015),

         1.

            atliek ARTEMIS kopuzņēmuma 2013. finanšu gada pārskatu apstiprināšanu;

         2.

            uzdod priekšsēdētājam šo lēmumu nosūtīt kopuzņēmuma ECSEL izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Martin SCHULZ

               Ģenerālsekretārs

            Klaus WELLE

         (1)  OV C 452, 16.12.2014., 8. lpp.

         (2)  OV C 452, 16.12.2014., 9. lpp.

         (3)  OV L 248, 16.9.2002., 1. lpp.

         (4)  OV L 298, 26.10.2012., 1. lpp.

         (5)  OV L 30, 4.2.2008., 52. lpp.

         (6)  OV L 169, 7.6.2014., 152. lpp.

         (7)  OV L 357, 31.12.2002., 72. lpp.

         (8)  OV L 38, 7.2.2014., 2. lpp.


title: 2012/446/ES: Padomes Lēmums ( 2012. gada 24. jūlijs ) par to, lai Ungārija sāktu daktiloskopijas datu automatizētu apmaiņu

text:
               28.7.2012

               LV

               Eiropas Savienības Oficiālais Vēstnesis

               L 202/23

         PADOMES LĒMUMS
   (2012. gada 24. jūlijs)
   par to, lai Ungārija sāktu daktiloskopijas datu automatizētu apmaiņu
   (2012/446/ES)
   EIROPAS SAVIENĪBAS PADOME,
   ņemot vērā Padomes Lēmumu 2008/615/TI (2008. gada 23. jūnijs) par pārrobežu sadarbības pastiprināšanu, jo īpaši apkarojot terorismu un pārrobežu noziedzību (1), un jo īpaši tā 25. pantu,
   ņemot vērā Padomes Lēmumu 2008/616/TI (2008. gada 23. jūnijs) par to, kā īstenot Lēmumu 2008/615/TI (2), un jo īpaši tā 20. pantu un pielikuma 4. nodaļu,
   tā kā:

               (1)

               Saskaņā ar Protokolu par pārejas noteikumiem, kas pievienots Līgumam par Eiropas Savienību, Līgumam par Eiropas Savienības darbību un Eiropas Atomenerģijas kopienas dibināšanas līgumam, tādu aktu tiesiskās sekas, kurus Savienības iestādes un struktūras pieņēmušas, pirms stājās spēkā Lisabonas līgums, paliek nemainīgas tiktāl, ciktāl minētie akti netiks atcelti, anulēti vai grozīti, piemērojot Līgumus.

               (2)

               Tādējādi Lēmuma 2008/615/TI 25. pants ir piemērojams, un Padomei ir jāpieņem vienprātīgs lēmums par to, vai dalībvalstis ir īstenojušas minētā lēmuma 6. nodaļas noteikumus.

               (3)

               Lēmuma 2008/616/TI 20. pantā ir noteikts, ka Lēmuma 2008/615/TI 25. panta 2. punktā minētos lēmumus pieņem, pamatojoties uz izvērtējuma ziņojumiem, ko izstrādā ar anketas palīdzību. Attiecībā uz datu automatizētu apmaiņu saskaņā ar Lēmuma 2008/615/TI 2. nodaļu izvērtējuma ziņojuma pamatā ir izvērtējuma inspekcija un izmēģinājuma darbības.

               (4)

               Saskaņā ar Lēmuma 2008/616/TI pielikuma 4. nodaļas 1.1. punktu Padomes attiecīgās darba grupas izstrādātā anketa attiecas uz katru no automatizētās datu apmaiņas veidiem, un dalībvalstij tā ir jāaizpilda, tiklīdz dalībvalsts uzskata, ka tā izpilda priekšnosacījumus, lai veiktu attiecīgās kategorijas datu apmaiņu.

               (5)

               Ungārija ir aizpildījusi anketu par datu aizsardzību un anketu par daktiloskopijas datu apmaiņu.

               (6)

               Ungārija ir veikusi sekmīgas izmēģinājuma darbības ar Austriju.

               (7)

               Ungārijā ir notikusi izvērtējuma inspekcija, un Austrijas izvērtējuma grupa ir sagatavojusi ziņojumu par izvērtējuma inspekciju un nosūtījusi to Padomes attiecīgajai darba grupai.

               (8)

               Padomei ir iesniegts vispārējs izvērtējuma ziņojums, kurā apkopoti anketas, izvērtējuma inspekcijas un izmēģinājuma darbību rezultāti attiecībā uz daktiloskopijas datu apmaiņu,

         IR PIEŅĒMUSI ŠO LĒMUMU.
   1. pants
   Attiecībā uz daktiloskopijas datu automatizētu meklēšanu Ungārija ir pilnībā īstenojusi Lēmuma 2008/615/TI 6. nodaļā paredzētos vispārējos datu aizsardzības noteikumus un no šā lēmuma spēkā stāšanās dienas ir tiesīga saņemt un sniegt personas datus saskaņā ar minētā lēmuma 9. pantu.
   2. pants
   Šis lēmums stājas spēkā tā pieņemšanas dienā.

      Briselē, 2012. gada 24. jūlijā

            Padomes vārdā –

            priekšsēdētājs

         A. D. MAVROYIANNIS

      (1)  OV L 210, 6.8.2008., 1. lpp.

      (2)  OV L 210, 6.8.2008., 12. lpp.


title: Komisijas Lēmums ( 2011. gada 11. augusts ), ar ko izveido Gāzes koordinācijas grupas sastāvu un darbības noteikumus un atceļ Komisijas Lēmumu 2006/791/EK  Dokuments attiecas uz EEZ

text:
               12.8.2011

               LV

               Eiropas Savienības Oficiālais Vēstnesis

               C 236/10

         KOMISIJAS LĒMUMS
   (2011. gada 11. augusts),
   ar ko izveido Gāzes koordinācijas grupas sastāvu un darbības noteikumus un atceļ Komisijas Lēmumu 2006/791/EK
   (Dokuments attiecas uz EEZ)
   2011/C 236/09
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2010. gada 20. oktobra Regulu (ES) Nr. 994/2010 par gāzes piegādes drošības aizsardzības pasākumiem un Padomes Direktīvas 2004/67/EK atcelšanu (1) un jo īpaši tās 12. pantu,
   tā kā:

               (1)

               Ar Regulas (ES) Nr. 994/2010 12. pantu ir izveidota Gāzes koordinācijas grupa, lai atvieglotu to pasākumu koordinēšanu, kas attiecas uz gāzes piegādes drošību. Grupā ir dalībvalstu, jo īpaši to kompetento iestāžu, kā arī Energoregulatoru sadarbības aģentūras, gāzes pārvades sistēmu operatoru Eiropas tīkla pārstāvji un attiecīgās nozares pārstāvji, kā arī atbilstīgie patērētāji.

               (2)

               Gāzes piegādes drošība ir dabasgāzes uzņēmumu, dalībvalstu un Komisijas kopīga atbildība to attiecīgajā darbības un kompetences jomā. Turklāt patērētājiem, kas lieto gāzi elektroenerģijas ražošanai vai rūpnieciskiem mērķiem, arī var būt nozīmīga loma gāzes piegādes drošībā, izmantojot to spēju reaģēt krīzes situācijās ar pasākumiem pieprasījuma jomā. Tādēļ, lai nodrošinātu labāku pasākumu saskaņošanu atbilstīgi Regulas (ES) Nr. 994/2010 noteikumiem, attiecīgās nozares pārstāvjiem un atbilstīgajiem patērētājiem būtu aktīvi jāpiedalās Gāzes koordinācijas grupas darbā.

               (3)

               Komisijai, apspriežoties ar dalībvalstīm, būtu jālemj par grupas sastāvu, nodrošinot, ka tas ir pilnīgi reprezentatīvs un ka tiek ievērota triju līmeņu pieeja, kas vispirms iekļauj attiecīgos dabasgāzes uzņēmumus un nozari, tad dalībvalstis valsts vai reģionālā līmenī un pēc tam Savienību.

               (4)

               Par reprezentatīviem uzskata šādus nozares pārstāvjus:

                           —

                           reprezentatīvu Eiropas uzglabāšanas sistēmas operatoru asociāciju 2. panta 10. punkta nozīmē Eiropas Parlamenta un Padomes 2009. gada 13. jūlija Direktīvā 2009/73/EK par kopīgiem noteikumiem attiecībā uz dabasgāzes iekšējo tirgu un par Direktīvas 2003/55/EK atcelšanu (2) un SDG sistēmas operatorus Direktīvas 2009/73/EK 2. panta 12. punkta nozīmē,

                           —

                           Eiropas asociāciju, kas apvieno gāzes piegādātājus,

                           —

                           starptautisku asociāciju, kas pārstāv gāzes ražotājus Eiropā,

                           —

                           Eiropas gāzes tirgotāju asociāciju.

               (5)

               Attiecībā uz atbilstīgajiem patērētājiem būtu jāizdala četras galvenās dabas gāzes patēriņa nozares:

                           —

                           rūpniecības nozare,

                           —

                           elektroenerģijas nozare, kas gāzi izmanto kā degvielu,

                           —

                           mājsaimniecības,

                           —

                           centralizētās siltumapgādes nozare.

               (6)

               Gāzes koordinācijas grupai vajadzētu darboties kā Komisijas padomdevējai, lai sekmētu piegādes drošības pasākumu koordinēšanu Savienības vai reģionāla mēroga ārkārtas situācijā. Tā ir arī galvenā struktūra, ar kuru jāapspriežas Komisijai saistībā ar preventīvu rīcības plānu un ārkārtas rīcības plānu izstrādāšanu. Gāzes koordinācijas grupai būtu jāuzrauga, vai pasākumi, kas jāveic saskaņā ar Regulu (ES) Nr. 994/2010, ir atbilstīgi un piemēroti, kā arī jāveic visas tās informācijas apmaiņa, kas attiecas uz gāzes piegādes drošību valsts, reģionālā un Savienības mērogā.

               (7)

               Ir jāparedz noteikumi par to, kā grupas locekļi drīkst izpaust informāciju.

               (8)

               Personas dati jāapstrādā saskaņā ar Eiropas Parlamenta un Padomes 2000. gada 18. decembra Regulu (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (3).

               (9)

               Lēmums 2006/791/EK būtu jāatceļ,

         IR NOLĒMUSI ŠĀDI.
   1. pants
   Gāzes koordinācijas grupas (“grupas”) sastāvs
   1.   Grupas sastāvā ir šādi locekļi:

               a)

               dalībvalstis, jo īpaši to kompetentās iestādes Regulas (ES) Nr. 994/2010 2. panta 2. punkta nozīmē;

               b)

               Energoregulatoru sadarbības aģentūra (“aģentūra”);

               c)

               gāzes pārvades sistēmu operatoru Eiropas tīkls (“gāzes ENTSO”);

               d)

               Enerģētikas kopienas sekretariāts;

               e)

                  Gas Infrastructure Europe (GIE) kā uzglabāšanas sistēmu operatoru un SDG sistēmu operatoru pārstāvības struktūra;

               f)

                  Eurogas;

               g)

                  The International Association of the Oil and Gas Producers (OGP);

               h)

                  European Federation of Energy Traders (EFET);

               i)

                  The International Federation of Industrial Energy Consumers (IFIEC Europe);

               j)

                  Eurelectric;

               k)

               Eiropas Patērētāju organizācija (BEUC);

               l)

                  Euroheat & Power.

         2.   Katra dalībvalsts izvirza ne vairāk kā divus pastāvīgos pārstāvjus un divus aizstājējus, kuri piedalās grupas darbā. Vismaz viens dalībvalstu izvirzītais pastāvīgais pārstāvis ir no kompetentās iestādes. Vienu no pastāvīgajiem pārstāvjiem, ko izvirza aģentūra, ieceļ par direktoru. Vienu no pastāvīgajiem pārstāvjiem, ko izvirza gāzes ENTSO, ieceļ par ģenerālsekretāru. Vienu no pastāvīgajiem pārstāvjiem, ko izvirza nozares un patērētāju pārstāvji, ieceļ par ģenerāldirektoru vai ģenerālsekretāru.
   3.   Ja kompetentā iestāde nav valsts regulatīvā iestāde, dalībvalstis nodrošina, ka tiek veikta pietiekama ar grupas darbību saistītās informācijas apmaiņa starp kompetento iestādi un valsts regulatīvo iestādi.
   4.   Dalībvalsts vai reģionāla mēroga ārkārtas stāvokļa laikā Savienībā vai citās ārkārtas situācijās pēc vismaz triju dalībvalstu pieprasījuma Komisija var ierobežot kompetento iestāžu un dalībvalstu pārstāvju dalību Gāzes koordinācijas grupas sanāksmēs vai atsevišķās to daļās.
   5.   Dalībvalsts vai reģionāla mēroga ārkārtas stāvokļa laikā Savienībā vai citās ārkārtas situācijās grupas locekļi var lūgt Komisiju iecelt vairāk par diviem pārstāvjiem no kompetentajām iestādēm vai citām struktūrām, kuri piedalās grupas darbā.
   6.   Locekļu vārdus un uzvārdus, kā arī grupas locekļu pastāvīgo pārstāvju un to aizstājēju vārdus un uzvārdus publicē Komisijas ekspertu grupu un citu līdzīgu struktūru reģistrā (“reģistrā”) (4).
   7.   Personas datus apkopo, apstrādā un publicē atbilstīgi Regulai (EK) Nr. 45/2001.
   2. pants
   Grupas uzdevumi
   1.   Grupu izveido, lai atvieglotu to pasākumu koordinēšanu, kas attiecas uz gāzes piegādes drošību. Ar grupu apspriežas un tā palīdz Komisijai īpaši saistībā ar jautājumiem, kas izklāstīti Regulas (ES) Nr. 994/2010 12. panta 2. punktā:

               a)

               gāzes piegādes drošību kopumā un, jo īpaši, ārkārtas stāvokļa gadījumā;

               b)

               informāciju, kas attiecas uz gāzes piegādes drošību valsts, reģionālā un Savienības mērogā;

               c)

               paraugpraksi un iespējamajām pamatnostādnēm visām iesaistītajām pusēm;

               d)

               piegādes drošības līmeni, kritērijiem un novērtējuma metodoloģijām;

               e)

               valsts, reģiona un Savienības scenārijiem un sagatavotības līmeņu pārbaudīšanu;

               f)

               preventīvu rīcības plānu un ārkārtas rīcības plānu novērtēšanu un šajos plānos paredzēto pasākumu ieviešanu;

               g)

               pasākumu koordinēšanu ārkārtas stāvokļa risināšanai Savienībā, ar trešām valstīm, kas ir Enerģētikas kopienas līguma Līgumslēdzējas puses, un ar citām trešām valstīm;

               h)

               palīdzību, kas nepieciešama visvairāk skartajām dalībvalstīm.

         2.   Kā izklāstīts Regulas (ES) Nr. 994/2010 11. panta 2. punktā, tiklīdz Komisija ir izsludinājusi Savienības vai reģionāla mēroga ārkārtas stāvokli, tā sasauc Gāzes koordinācijas grupas sanāksmi.
   3. pants
   Darbība
   1.   Grupas priekšsēdētājs ir Komisijas pārstāvis (“priekšsēdētājs”).
   2.   Kā izklāstīts Regulas (ES) Nr. 994/2010 12. panta 3. punktā, Komisija regulāri sasauc grupas sanāksmes un sniedz no kompetentajām iestādēm saņemto informāciju, vienlaikus saglabājot konfidencialitāti attiecībā uz komerciāli svarīgu informāciju.
   3.   Vienojoties ar Komisijas dienestiem, grupa var izveidot apakšgrupas īpašu jautājumu izskatīšanai atbilstoši grupas izstrādātajam darba uzdevumam. Šādas apakšgrupas izformē, tiklīdz to uzdevums ir izpildīts.
   4.   Priekšsēdētājs var īpašā kārtā lūgt piedalīties grupas vai apakšgrupas darbā ekspertus, kuri nav grupas locekļi un kuri ir kompetenti kādā konkrētā darba kārtības jautājumā. Turklāt priekšsēdētājs var piešķirt ad hoc vai pastāvīgā novērotāja statusu citām personām vai organizācijām, ja tās var dot būtisku ieguldījumu grupas darbībā.
   5.   Grupas vai apakšgrupas apspriedēs iegūto informāciju neizpauž, ja Komisija vai kāds cits grupas loceklis uzskata, ka tā ir saistīta ar konfidenciāliem jautājumiem. Uz ekspertu grupu locekļiem un to pārstāvjiem, kā arī pieaicinātajiem ekspertiem un novērotājiem attiecas dienesta noslēpuma neizpaušanas saistības, kas paredzētas Līgumos un to īstenošanas noteikumos, kā arī Komisijas drošības noteikumos, kas attiecas uz ES klasificētās informācijas aizsardzību un ietverti Komisijas Lēmuma 2001/844/EK, EOTK, Euratom pielikumā (5). Ja šīs saistības netiek ievērotas, Komisija var veikt visus nepieciešamos pasākumus.
   6.   Grupu un apakšgrupu sanāksmes notiek Komisijas telpās. Sekretariāta pakalpojumus nodrošina Komisija. Citi Komisijas dienestu un Eiropas Ārējās darbības dienesta pārstāvji var tikt uzaicināti piedalīties darba grupas un tās apakšgrupu sanāksmēs, ja šie pārstāvji ir tieši iesaistīti apspriežamo jautājumu risināšanā.
   7.   Grupa pieņem reglamentu, pamatojoties uz Komisijas pieņemto standarta reglamentu.
   8.   Neskarot šā panta 6. punktu, Komisija nodrošina visu attiecīgo dokumentu pieejamību darba grupas locekļiem, izmantojot sadarbības telpu Eiropas Savienības iestāžu partneriem (CIRCA vietni) un publicē attiecīgo informāciju par grupas darbībām, iekļaujot to reģistrā vai izmantojot saiti no reģistra uz īpaši šim nolūkam paredzētu tīmekļa vietni.
   4. pants
   Sanāksmju izdevumi
   1.   Darba grupā iesaistītie dalībnieki nesaņem atlīdzību par sniegtajiem pakalpojumiem.
   2.   Komisija atmaksā ceļa izdevumus, kas rodas vienam grupas loceklim no katras dalībvalsts vai tās kompetentās iestādes. Šos izdevumus atlīdzina no pieejamajām apropriācijām, kuras piešķir saskaņā ar ikgadējo resursu sadalījuma procedūru.
   7. pants
   Atcelšana
   Lēmums 2006/791/EK (6) tiek atcelts.

      Briselē, 2011. gada 11. augustā

            Komisijas vārdā –

            Komisijas loceklis

         Günther OETTINGER

      (1)  OV L 295, 12.11.2010., 1. lpp.

      (2)  OV L 211, 14.8.2009., 36. lpp.

      (3)  OV L 8, 12.1.2001., 1. lpp.

      (4)  Locekļi, kuri nevēlas publiskot savu vārdu un uzvārdu, var lūgt atkāpties no šā noteikuma. Lūgumu nepubliskot ekspertu grupas locekļu vārdu un uzvārdu uzskata par pamatotu, ja publicēšana varētu apdraudēt viņu drošību vai integritāti vai nevajadzīgi ietekmēt privāto dzīvi.

      (5)  SEC(2007) 639, 25.6.2007.

      (6)  OV L 319, 18.11.2006., 49. lpp.


title: Padomes Lēmums 2009/323/TI ( 2009. gada 6. aprīlis ), ar ko koriģē Eiropola darbinieku pamatalgas un pabalstus

text:
               9.4.2009

               LV

               Eiropas Savienības Oficiālais Vēstnesis

               L 95/46

      PADOMES LĒMUMS 2009/323/TI
   (2009. gada 6. aprīlis),
   ar ko koriģē Eiropola darbinieku pamatalgas un pabalstus
   EIROPAS SAVIENĪBAS PADOME,
   ņemot vērā Padomes Aktu (1998. gada 3. decembris), ar ko nosaka civildienesta noteikumus, kurus piemēro Eiropola darbiniekiem (1) (turpmāk – “Civildienesta noteikumi”), un jo īpaši tā 44. pantu,
   ņemot vērā Francijas Republikas ierosmi,
   ņemot vērā Eiropas Parlamenta atzinumu,
   ņemot vērā Eiropola valdes veikto Eiropola ierēdņu atalgojuma pārskatīšanu,
   tā kā:

               (1)

               Eiropola ierēdņu atalgojuma pārskatīšanā valde ņēma vērā dzīves dārdzības izmaiņas Nīderlandē, kā arī valsts dienestā strādājošo algu izmaiņas dalībvalstīs.

               (2)

               Pārskatīšanas laikposms no 2006. gada 1. jūlija līdz 2007. gada 30. jūnijam pamato atalgojuma palielināšanu par 1,7 % laikposmā no 2007. gada 1. jūlija līdz 2008. gada 30. jūnijam.

               (3)

               Eiropola ierēdņu pamatalgas un pabalstus koriģē Padome ar vienprātīgu lēmumu, pamatojoties uz pārskatīšanu,

         IR NOLĒMUSI ŠĀDI.
   1. pants
   Ar šo Civildienesta noteikumus groza šādi.
   No 2007. gada 1. jūlija:

               a)

               45. pantā mēneša pamatalgu tabulu aizstāj ar šādu tabulu:

                           “1

                           2

                           3

                           4

                           5

                           6

                           7

                           8

                           9

                           10

                           11

                           1

                           15 394,26

                           1

                           13 823,39

                           3

                           9 487,89

                           9 732,93

                           9 977,99

                           10 241,90

                           10 505,80

                           10 782,24

                           11 057,44

                           11 347,77

                           11 639,94

                           11 947,84

                           12 252,56

                           4

                           8 262,62

                           8 482,54

                           8 699,33

                           8 928,67

                           9 158,01

                           9 399,91

                           9 638,68

                           9 893,17

                           10 147,63

                           10 414,69

                           10 681,73

                           5

                           6 808,03

                           6 987,10

                           7 163,03

                           7 351,54

                           7 540,05

                           7 741,11

                           7 939,03

                           8 149,53

                           8 356,88

                           8 576,79

                           8 796,72

                           6

                           5 834,13

                           5 988,03

                           6 142,00

                           6 305,37

                           6 465,58

                           6 635,24

                           6 804,89

                           6 983,97

                           7 163,03

                           7 351,54

                           7 540,05

                           7

                           4 863,32

                           4 992,14

                           5 117,80

                           5 252,90

                           5 387,97

                           5 529,37

                           5 670,73

                           5 821,54

                           5 969,20

                           6 126,29

                           6 283,37

                           8

                           4 134,46

                           4 244,42

                           4 351,22

                           4 467,48

                           4 580,56

                           4 699,96

                           4 819,34

                           4 948,16

                           5 073,82

                           5 208,91

                           5 340,85

                           9

                           3 644,36

                           3 741,74

                           3 839,15

                           3 939,65

                           4 040,21

                           4 147,02

                           4 253,84

                           4 366,94

                           4 476,94

                           4 596,29

                           4 712,53

                           10

                           3 160,54

                           3 245,38

                           3 327,04

                           3 414,99

                           3 499,84

                           3 594,09

                           3 688,33

                           3 785,72

                           3 879,97

                           3 983,66

                           4 084,19

                           11

                           3 063,15

                           3 144,84

                           3 223,36

                           3 308,20

                           3 393,01

                           3 484,12

                           3 572,10

                           3 666,35

                           3 760,60

                           3 861,15

                           3 958,50

                           12

                           2 431,69

                           2 497,62

                           2 560,45

                           2 626,45

                           2 692,43

                           2 764,67

                           2 836,94

                           2 912,34

                           2 984,59

                           3 063,15

                           3 141,69

                           13

                           2 089,21

                           2 145,77

                           2 199,18

                           2 258,88

                           2 315,43

                           2 378,25

                           2 437,95

                           2 503,92

                           2 566,78

                           2 635,88

                           2 701,84”

               b)

               59. panta 3. punktā summu “EUR 1 019,43” aizstāj ar summu “EUR 1 036,76”;

               c)

               59. panta 3. punktā summu “EUR 2 038,85” aizstāj ar summu “EUR 2 073,51”;

               d)

               60. panta 1. punktā summu “EUR 271,86” aizstāj ar summu “EUR 276,48”;

               e)

               5. papildinājuma 2. panta 1. punktā summu “EUR 284,20” aizstāj ar summu “EUR 289,03”;

               f)

               5. papildinājuma 3. panta 1. punktā summu “EUR 12 356,67” aizstāj ar summu “EUR 12 566,73”;

               g)

               5. papildinājuma 3. panta 1. punktā summu “EUR 2 780,26” aizstāj ar summu “EUR 2 827,52”;

               h)

               5. papildinājuma 3. panta 2. punktā summu “EUR 16 681,50” aizstāj ar summu “EUR 16 965,09”;

               i)

               5. papildinājuma 4. panta 1. punktā summu “EUR 1 235,67” aizstāj ar summu “EUR 1 256,68”;

               j)

               5. papildinājuma 4. panta 1. punktā summu “EUR 926,77” aizstāj ar summu “EUR 942,53”;

               k)

               5. papildinājuma 4. panta 1. punktā summu “EUR 617,83” aizstāj ar summu “EUR 628,33”;

               l)

               5. papildinājuma 4. panta 1. punktā summu “EUR 494,26” aizstāj ar summu “EUR 502,66”;

               m)

               5. papildinājuma 5. panta 3. punktā summu “EUR 1 743,78” aizstāj ar summu “EUR 1 773,42”;

               n)

               5. papildinājuma 5. panta 3. punktā summu “EUR 2 325,04” aizstāj ar summu “EUR 2 364,57”;

               o)

               5. papildinājuma 5. panta 3. punktā summu “EUR 2 906,29” aizstāj ar summu “EUR 2 955,70”.

         2. pants
   Šo lēmumu publicē Eiropas Savienības Oficiālajā Vēstnesī.
   3. pants
   Šis lēmums stājas spēkā nākamajā dienā pēc tā pieņemšanas.

      Luksemburgā, 2009. gada 6. aprīlī

            Padomes vārdā —

            priekšsēdētājs

         J. POSPÍŠIL

      (1)  OV C 26, 30.1.1999., 23. lpp.


title: Padomes Lēmums (1995. gada 22. decembris) par divu nolīgumu saskaņotu protokolu veidā starp Eiropas Kopienu un Vjetnamas Sociālistisko Republiku par tirdzniecību ar tekstilizstrādājumiem un apģērbiem pagaidu piemērošanu

text:
Svarīgs juridisks paziņojums

|

31996D0207

Oficiālais Vēstnesis L 073 , 21/03/1996 Lpp. 0001 - 0001

		Padomes Lēmums(1995. gada 22. decembris)par divu nolīgumu saskaņotu protokolu veidā starp Eiropas Kopienu un Vjetnamas Sociālistisko Republiku par tirdzniecību ar tekstilizstrādājumiem un apģērbiem pagaidu piemērošanu(96/207/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 113. pantu saistībā ar 228. panta 2. punkta pirmo teikumu,ņemot vērā Komisijas priekšlikumu,tā kā Komisija Eiropas Kopienas vārdā ir vedusi sarunas par diviem nolīgumiem saskaņotu protokolu veidā, lai grozītu spēkā esošo divpusējo nolīgumu starp Eiropas Ekonomikas Kopienu un Vjetnamas Sociālistisko Republiku par tirdzniecību ar tekstilizstrādājumiem un apģērbiem, ko parafēja 1992. gada 15. decembrī, kurā grozījumi izdarīti ar vēstuļu apmaiņas ceļā noslēgto nolīgumu, ko parafēja 1994. gada 20. decembrī;tā kā šie divpusējie nolīgumi, ko parafēja 1993. gada 11. novembrī un 1995. gada 1. augustā, jāpiemēro uz laiku līdz to procedūru pabeigšanai, kas nepieciešamas minēto nolīgumu noslēgšanai, saskaņā ar Vjetnamas Sociālistiskās Republikas savstarpējās pagaidu piemērošanas noteikumiem,IR PIEŅĒMUSI ŠOLĒMUMU.Vienīgais pantsNolīgumus saskaņotu protokolu veidā starp Eiropas Kopienu un Vjetnamas Sociālistisko Republiku, ar ko groza Nolīgumu starp Eiropas Ekonomikas Kopienu un Vjetnamas Sociālistisko Republiku par tirdzniecību ar tekstilizstrādājumiem un apģērbiem, piemēro uz laiku līdz to oficiālai noslēgšanai saskaņā ar Vjetnamas Sociālistiskās Republikas savstarpējās pagaidu piemērošanas noteikumiem.Šo nolīgumu teksts ir pievienots šim lēmumam saskaņotu protokolu veidā.Briselē, 1995. gada 22. decembrīPadomes vārdā —priekšsēdētājsL. Atienza Serna--------------------------------------------------


title: 2011/498/ES: Komisijas Lēmums ( 2011. gada 9. augusts ), ar ko izbeidz antidempinga procedūru attiecībā uz Ķīnas Tautas Republikas izcelsmes tris (2-hlor-1-metiletil)fosfāta importu

text:
               10.8.2011

               LV

               Eiropas Savienības Oficiālais Vēstnesis

               L 205/35

         KOMISIJAS LĒMUMS
   (2011. gada 9. augusts),
   ar ko izbeidz antidempinga procedūru attiecībā uz Ķīnas Tautas Republikas izcelsmes tris(2-hlor-1-metiletil)fosfāta importu
   (2011/498/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (1), (“pamatregula”) un jo īpaši tās 9. pantu,
   pēc apspriešanās ar Padomdevēju komiteju,
   tā kā:
   A.   PROCEDŪRA

   1.   Procedūras sākšana

               (1)

               Eiropas Komisija (“Komisija”) 2010. gada 23. jūlijā, publicējot Eiropas Savienības Oficiālajā Vēstnesī
                   (2) paziņojumu (“paziņojums par procedūras sākšanu”), informēja par antidempinga procedūras sākšanu saskaņā ar pamatregulas 5. pantu attiecībā uz Ķīnas Tautas Republikas (“ĶTR” jeb “attiecīgā valsts”) izcelsmes tris(2-hlor-1-metiletil)fosfāta (“TCPP”) importu Savienībā.

               (2)

               Procedūru sāka pēc tam, kad bija saņemta sūdzība, ko 2010. gada 9. jūnijā iesniedza Eiropas Ķīmijas rūpniecības padome (CEFIC) (“sūdzības iesniedzējs”) to ražotāju vārdā, kas pārstāv ievērojamu daļu – šajā gadījumā vairāk nekā 25 % – no Savienības TCPP ražošanas nozares. Sūdzībā bija sniegti pierādījumi par ĶTR izcelsmes TCPP dempingu un tā izraisīto būtisko kaitējumu, kas tika atzīts par pietiekamu attaisnojumu procedūras sākšanai.

         2.   Procedūrā iesaistītās personas

               (3)

               Komisija par procedūras sākšanu oficiāli informēja sūdzības iesniedzēju, citus zināmos Savienības ražotājus, ražotājus eksportētājus, importētājus un zināmos iesaistītos lietotājus, kā arī to apvienības un eksportētājvalsts pārstāvjus. Ieinteresētajām personām termiņā, kas noteikts paziņojumā par pārskatīšanas sākšanu, bija iespēja izteikt savu viedokli rakstiski un lūgt uzklausīšanu. Tika uzklausītas visas ieinteresētās personas, kas to pieprasīja un norādīja īpašus iemeslus, kāpēc tas būtu jādara.

               (4)

               Ņemot vērā acīm redzami lielo ražotāju eksportētāju un importētāju skaitu, paziņojumā par procedūras sākšanu dempinga un kaitējuma noteikšanai bija paredzēta pārbaude izlases veidā saskaņā ar pamatregulas 17. pantu. Lai Komisija varētu izlemt, vai būs jāveic pārbaude izlases veidā, un, ja šāda pārbaude izrādītos nepieciešama, varētu veikt atlasi, visiem ražotājiem eksportētājiem un importētājiem bija jāpiesakās Komisijā un jāsniedz pamatinformācija par savu darbību saistībā ar attiecīgo ražojumu izmeklēšanas periodā (no 2009. gada 1. jūlija līdz 2010. gada 30. jūnijam), kā norādīts paziņojumā par procedūras sākšanu.

               (5)

               Pēc iesniegtās informācijas pārbaudes un ņemot vērā to, ka vēlmi sadarboties pauda daudz importētāju, tika nolemts, ka pārbaude izlases veidā ir nepieciešama attiecībā uz nesaistītiem importētājiem. Ņemot vērā to, ka vēlmi sadarboties pauda tikai nedaudzi eksportētāji, tika nolemts, ka pārbaude izlases veidā attiecībā uz ražotājiem eksportētājiem nav nepieciešama.

               (6)

               Seši nesaistīti importētāji, kas kopā nodrošina 25 % no Savienības importa, piekrita iekļaušanai izlasē. Izlasē tika iekļauti divi importētāji, kuri nodrošina apmēram 20 % importa no ĶTR un vairāk nekā 80 % no to importētāju nodrošinātā importa, kas piekrita iekļaušanai izlasē. Saskaņā ar pamatregulas 17. panta 2. punktu iesaistītajām personām deva iespēju izteikt piezīmes par atlases procesu. Attiecībā uz atlasi iebildumu nebija.

               (7)

               Komisija nosūtīja anketas ražotājiem eksportētājiem, izlasē iekļautajiem importētājiem un Savienības ražotājiem, visiem zināmajiem lietotājiem Savienībā un zināmajiem analoga valsts ražotājiem Amerikas Savienotajās Valstīs (“ASV”). Aizpildītas anketas tika saņemtas no četriem ražotājiem eksportētājiem ĶTR, viena analoga valsts ražotāja, trijiem Savienības ražotājiem, diviem izlasē iekļautiem importētājiem un 35 lietotājiem no Eiropas Savienības. Tomēr viens no četriem Ķīnas ražotājiem eksportētājiem iesniedza ļoti nepilnīgas atbildes uz anketas jautājumiem, un tāpēc tika uzskatīts, ka tas nav sadarbojies.

               (8)

               Lai ĶTR ražotāji eksportētāji, kas to vēlas, varētu iesniegt pieprasījumu par tirgus ekonomikas režīma (“TER”) vai individuāla režīma (“IR”) piemērošanu, Komisija nosūtīja pieprasījuma veidlapas ražotājiem eksportētājiem, kuri pieteicās termiņā, kas bija noteikts paziņojumā par procedūras sākšanu. Divi uzņēmumi (uzņēmumu grupas) lūdza piemērot TER atbilstoši pamatregulas 2. panta 7. punktam vai IR atbilstoši pamatregulas 9. panta 5. punktam, ja izmeklēšanā atklātos, ka tie neatbilst TER nosacījumiem. Viens uzņēmums lūdza piemērot tikai IR.

               (9)

               Komisija pieprasīja un pārbaudīja visu informāciju, ko tā uzskatīja par nepieciešamu, lai konstatētu dempingu, tā radīto kaitējumu un Savienības intereses. Pārbaudes apmeklējumi tika veikti šādu uzņēmumu telpās:

                              ražotāji eksportētāji ĶTR:

                                       —

                                          Albemarle Chemicals (Nanjing), Nanjing, ĶTR,

                                       —

                                          Jiangsu Yoke Technology Co., Ltd., Yixing, ĶTR;

                              saistītie importētāji Eiropas Savienībā:

                                       —

                                          Albemarle Europe, Louvain-La-Neuve, Beļģija,

                                       —

                                          Shekoy Chemicals Europe B.V., Breda, Nīderlande;

                              Savienības ražotāji:

                                       —

                                          ICL-IP Bitterfeld GmbH, Bitterfeld-Wolfen, Vācija,

                                       —

                                          LANXESS Deutschland GmbH, Leverkusen, Vācija,

                                       —

                                          PCC Rokita SA, Brzeg Dolny, Polija.

               (10)

               Ņemot vērā nepieciešamību noteikt normālo vērtību tiem ĶTR ražotājiem eksportētājiem, kuriem varētu nepiemērot TER, un ražotājam eksportētājam, kurš lūdza piemērot tikai IR, pārbaudes apmeklējums normālās vērtības noteikšanai, pamatojoties uz datiem par ASV, kas ir analoga valsts, notika šādā uzņēmumā:

                           —

                              ICL-IP America Inc., St. Louis, Missouri, ASV.

         2.1.   Izmeklēšanas periods un attiecīgais periods

               (11)

               Izmeklēšana attiecībā uz dempingu un kaitējumu sākās 2009. gada 1. jūlijā un turpinājās līdz 2010. gada 30. jūnijam (“izmeklēšanas periods” jeb “IP”). Pārbaude attiecībā uz tendencēm, kuras bija svarīgas kaitējuma novērtēšanai, sākās 2007. gada 1. janvārī un turpinājās līdz izmeklēšanas perioda beigām (“attiecīgais periods”).

         3.   Attiecīgais ražojums un līdzīgais ražojums

   3.1.   Attiecīgais ražojums

               (12)

               Attiecīgais ražojums ir ĶTR izcelsmes tris(2-hlor-1-metiletil)fosfāts, ko pašlaik klasificē ar KN kodu ex 2919 90 00.
               Ražojumam ir piešķirts muitas un statistikas numurs 0024577-2. Dažkārt to dēvē par TCPP, un tas pazīstams arī ar šādiem nosaukumiem:

                           —

                           2-propanola 1-hlorfosfāts (3:1),

                           —

                              tris(monohlorizopropil)fosfāts (TMCP),

                           —

                              tris(2-hloroizopropil)fosfāts (TCIP),

                           —

                           fosforskābes tris(2-hlor-1-metiletil)esteris,

                           —

                              tris(beta-hlorizopropil)fosfāts,

                           —

                           1-hlor-2-propanolfosfāts (3:1).

               (13)

               Attiecīgais ražojums ir antipirēns, ko izmanto galvenokārt būvniecībai un mēbeļu ražošanai paredzēta poliuretāna (PU) ražošanā.

         3.2.   Līdzīgs ražojums

               (14)

               Izmeklēšanas laikā noskaidrojās, ka TCPP, ko ražo un pārdod ĶTR iekšzemes tirgū, un TCPP, ko no ĶTR importē Savienībā un ko ražo un pārdod iekšzemes tirgū ASV, kuru uzskatīja par analoga valsti, kā arī TCPP, ko Savienības ražošanas nozare ražo un pārdod Savienībā, ir kopīgas fizikālās, ķīmiskās un tehniskās pamatīpašības un lietojums. Tāpēc pamatregulas 1. panta 4. punkta nozīmē šie ražojumi ir uzskatāmi par līdzīgiem ražojumiem.

         4.   Sākotnējie konstatējumi un turpmākā procedūra

               (15)

               Komisija 2011. gada 27. aprīlī ieinteresētajām pusēm izsniedza informatīvu dokumentu, kurā izklāstīti tās sākotnējie konstatējumi saistībā ar šo procedūru. Tā kā attiecībā uz atsevišķiem izmeklēšanas aspektiem bija nepieciešama sīkāka izpēte, tika nolemts, ka lietderīgi būtu pagaidu pasākumus nepiemērot un turpināt izmeklēšanu. Visām personām bija iespēja iesniegt pierādījumus un izteikt piezīmes saistībā ar šiem sākotnējiem konstatējumiem. Puses, kuras to lūdza, tika arī uzklausītas. Komisija turpināja pieprasīt un pārbaudīt visu informāciju, ko tā uzskatīja par nepieciešamu, lai izdarītu galīgos konstatējumus.

         B.   SŪDZĪBAS ATSAUKŠANA UN PROCEDŪRAS IZBEIGŠANA

               (16)

               Sūdzības iesniedzējs ar 2011. gada 16. jūnija vēstuli Komisijai oficiāli atsauca sūdzību.

               (17)

               Saskaņā ar pamatregulas 9. panta 1. punktu procedūru var izbeigt, ja sūdzība ir atsaukta, izņemot gadījumus, kad šāda izbeigšana nav Savienības interesēs.

               (18)

               Komisija uzskatīja, ka šī procedūra būtu jāizbeidz, jo izmeklēšanā netika atklāti apsvērumi, kas liecinātu, ka procedūras izbeigšana nav Savienības interesēs. Par to attiecīgi informēja ieinteresētās personas, un tām bija iespēja izteikt piezīmes. Tomēr piezīmes, kas varētu ietekmēt šo lēmumu, netika saņemtas.

               (19)

               Tāpēc Komisija secina, ka antidempinga procedūra attiecībā uz ĶTR izcelsmes tris(2-hlor-1-metiletil)fosfāta importu Savienībā būtu jāizbeidz, nepiemērojot nekādus pasākumus,

         IR PIEŅĒMUSI ŠO LĒMUMU.
   1. pants
   Ar šo izbeidz antidempinga procedūru attiecībā uz tāda Ķīnas Tautas Republikas izcelsmes tris(2-hlor-1-metiletil)fosfāta importu, ko pašlaik klasificē ar KN kodu ex 2919 90 00.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2011. gada 9. augustā

            Komisijas vārdā –

            priekšsēdētājs

         José Manuel BARROSO

      (1)  OV L 343, 22.12.2009., 51. lpp.

      (2)  OV C 201, 23.7.2010., 5. lpp.


title: 2014/301/ES: Padomes Lēmums ( 2014. gada 19. maijs ) par to, lai noslēgtu Vienošanos starp Eiropas Savienību un Norvēģijas Karalisti par kārtību, kādā tā piedalās Eiropas Patvēruma atbalsta birojā

text:
               27.5.2014

               LV

               Eiropas Savienības Oficiālais Vēstnesis

               L 157/33

         PADOMES LĒMUMS
   (2014. gada 19. maijs)
   par to, lai noslēgtu Vienošanos starp Eiropas Savienību un Norvēģijas Karalisti par kārtību, kādā tā piedalās Eiropas Patvēruma atbalsta birojā

      (2014/301/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 74. pantu un 78. panta 1. un 2. punktu saistībā ar 218. panta 6. punkta a) apakšpunktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Saskaņā ar Padomes Lēmumu 2014/204/ES (1) Vienošanās starp Eiropas Savienību un Norvēģiju par kārtību, kādā tā piedalās Eiropas Patvēruma atbalsta birojā (“vienošanās”), tika parakstīta 2014. gada 19. martā, ņemot vērā tās noslēgšanu.

               (2)

               Vienošanās būtu jāapstiprina.

               (3)

               Kā norādīts Eiropas Parlamenta un Padomes Regulas (ES) Nr. 439/2010 (2) 21. apsvērumā, Apvienotā Karaliste un Īrija piedalās minētās regulas pieņemšanā, un tā ir tām saistoša. Tādēļ tām būtu jāīsteno Regulas (ES) Nr. 439/2010 49. panta 1. punkts, piedaloties šā lēmuma pieņemšanā. Tādēļ Apvienotā Karaliste un Īrija piedalās šā lēmuma pieņemšanā.

               (4)

               Kā norādīts Regulas (ES) Nr. 439/2010 22. apsvērumā, Dānija nepiedalās minētās regulas pieņemšanā, un tā nav tai saistoša. Tādēļ Dānija nepiedalās šā lēmuma pieņemšanā,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināta Vienošanās starp Eiropas Savienību un Norvēģijas Karalisti par kārtību, kādā tā piedalās Eiropas Patvēruma atbalsta birojā (3).
   2. pants
   Padomes priekšsēdētājs Savienības vārdā veic vienošanās 13. panta 1. punktā paredzēto paziņošanu (4).
   3. pants
   Šis lēmums stājas spēkā tā pieņemšanas dienā.

      Briselē, 2014. gada 19. maijā

            Padomes vārdā –

            priekšsēdētājs

         A. TSAFTARIS

      (1)  Padomes Lēmums 2014/204/ES (2014. gada 11. februāris) par to, lai Savienības vārdā parakstītu Vienošanos starp Eiropas Savienību un Norvēģijas Karalisti par kārtību, kādā tā piedalās Eiropas Patvēruma atbalsta birojā (OV L 109, 12.4.2014., 1. lpp.).

      (2)  Eiropas Parlamenta un Padomes Regula (ES) Nr. 439/2010 (2010. gada 19. maijs), ar ko izveido Eiropas Patvēruma atbalsta biroju (OV L 132, 29.5.2010., 11. lpp.).

      (3)  Vienošanās ir publicēta OV L 109, 12.4.2014., 3. lpp. kopā ar lēmumu par tās parakstīšanu.

      (4)  Vienošanās spēkā stāšanās datumu Padomes Ģenerālsekretariāts publicēs Eiropas Savienības Oficiālajā Vēstnesī.